armvectores/hy_wikipedia_2023 huggingface dataset:
Աշոտ Կարապետյան (ոստիկան)

Աշոտ Մաքսիմի Կարապետյան (հուլիսի 20, 1970(1970-07-20), Երևան, Հայկական ԽՍՀ, ԽՍՀՄ - նոյեմբերի 28, 2019(2019-11-28), Պյատիգորսկ, Ստավրոպոլի երկրամաս, Ռուսաստան), ՀՀ իրավապահ մարմինների գործիչ, ՀՀ ոստիկանության Երևան քաղաքի վարչության պետ, ոստիկանության գեներալ-մայոր (2015)։


== Կրթություն ==
1978 թ. ավարտել է Երևանի Կ. Մարքսի անվան պոլիտեխնիկական ինստիտուտը։
Ավարտել է ՀՀ ոստիկանության ակադեմիան։


== Ծառայությունը ոստիկանությունում ==
1993-1995 թթ. - Երևանի Խորհրդային շրջանի ներքին գործերի բաժնի քրեական հետախուզության բաժանմունքի օպերլիազոր, ապա՝ ավագ օպերլիազոր։
1995 թ. - Երևանի Մաշտոցի ներքին գործերի բաժնի քրեական հետախուզության բաժանմունքի ավագ օպերլիազոր։
1995-1996 թթ. - ՀՀ Ներքին գործերի նախարարության կազմակերպված հանցավորության դեմ պայքարի գլխավոր վարչության ավագ օպերլիազոր, ապա՝ կարևոր գործերով ավագ օպերլիազոր։
1996-1997 թթ. - ՀՀ Ներքին գործերի նախարարության կազմակերպված հանցավորության դեմ պայքարի գլխավոր վարչության 4-րդ վարչության պետ։
1997-1998 թթ. - Երևան քաղաքի ներքին գործերի վարչության Խորհրդային ներքին գործերի բաժնի Քանաքեռի քաղաքային միլիցիայի բաժանմունքի պետի տեղակալ։
1999 թ. - Երևան քաղաքի ներքին գործերի վարչության Խորհրդային ներքին գործերի բաժնի քրեական հետախուզության բաժանմունքի պետի տեղակալ հետախուզության գծով։
1999-2001 թթ. - Երևան քաղաքի ներքին գործերի վարչության Խորհրդային ներքին գործերի բաժնի քրեական հետախուզության բաժանմունքի պետ։
2001-2004 թթ. - Երևան քաղաքի ներքին գործերի վարչության Խորհրդային ներքին գործերի բաժնի պետի օպերատիվ գծով տեղակալ։
2004-2007 թթ. - ՀՀ ոստիկանության Արարատի մարզային վարչության պետի օպերատիվ գծով տեղակալ։
2007-2009 թթ. - ՀՀ ոստիկանության Երևան քաղաքի վարչության Խորհրդայինի բաժնի պետ։
2009-2011 թթ. - ՀՀ ոստիկանության Երևան քաղաքի վարչության Կենտրոնականի բաժնի պետ։
2011-2013 թթ. - ՀՀ ոստիկանության քրեական հետախուզության գլխավոր վարչության պետ։
2013 թ.ապրիլի 15-ին ՀՀ ոստիկանության պետի հրամանով նշանակվել է ՀՀ ոստիկանության Երևան քաղաքի վարչության պետ։


== Պարգևներ և կոչումներ ==
«Հասարակական կարգի գերազանց պահպանման համար» մեդալ (2009)։
Ոստիկանության գեներալ-մայոր (2015)։
ՀՀ ոստիկանության և այլ նախարարությունների ու գերատեսչությունների պարգևներ։
ՌԴ Ներքին գործերի մինիստրության պարգևներ։


== Մեղադրանքներ ==
Ընդդիմադիր գործիչ, Բրյուսելում քաղաքական ապաստան գտած Գրիշա Վիրաբյանը պնդում է, որ 2004 թ. ապրիլին Աշոտ Կարապետյանը ՀՀ ոստիկանության Արարատի մարզային վարչության շենքում իրեն ծեծի է ենթարկել, ինչի վետևանքով Վիրաբյանը վիրահատվել է։ Աշոտ Կարապետյանը հերքում է այդ մեղադրանքները։
Ամուսնացած է, ունի երկու որդի։
Մահացել է 2019 թվականի նոյեմբերի 28-ին Ռուսաստանի Դաշնության Պյատիգորսկ քաղաքում գտնվող՝ իր գարեջրի գործարանում տեղի ունեցած գազի պայթյունի հետևանքով։


== Ծանոթագրություններ ==
Սան Մարինոյի Օլիմպիական կոմիտե

Սան Մարինոյի Օլիմպիական կոմիտե (իտալ.՝ Comitato Olimpico Nazionale Sammarinese), Սան Մարինոյի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1959 թվականին։ Գրասենյակը գտնվում է Սեռավալեում։ Հանդիսանում է ՄՕԿ-ի, ԷՕԿ-ի և մի շարք այլ միջազգային սպորտային կազմակերպությունների անդամ<։


== Տես նաև ==
Սան Մարինոն Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Ղազարոս Աղայանի անվան թիվ 63 դպրոց

Ղազարոս Աղայանի անվան թիվ 63 դպրոց, հանրակրթական դպրոց Երևանի Արաբկիր վարչական շրջանում։


== Պատմություն ==

Երևանի Ղազարոս Աղայանի անվան թիվ 63 դպրոցը գործում է 1954 թվականից։ Եղել է տարածքի միակ հայկական դպրոցը և ունեցել է 1500-ից ավելի աշակերտություն, աշխատել է երեք հերթով՝ առաջին, երկրորդ և միջին։ 1990-ական թվականներից տարածքում նոր հայկական դպրոցների բացվելու և արտագաղթի պատճառով դպրոցի աշակերտությունն աստիճանաբար նվազել է։
1955 թվականին դպրոցի բակում տեղադրվել է Ղազարոս Աղայանի կիսանդրին (քանդակագործ՝ Երեմ Վարդանյան)։
2005 թվականից սկսած հաստատությունը նաև դպրոց – կենտրոն է, աջակցում է կրթության ազգային ինստիտուտին՝ Երևան քաղաքի ուսուցիչների վերապատրաստումը իրականացնելու նպատակով։


== Շրջանավարտներ ==
Ալեքսան Կարապետյան
Արշակ Մադոյան
Վահան Քոչար
Վահրամ Տեր-Բալյան


== Տես նաև ==
Ղազարոս Աղայանի կիսանդրի (Երևան)


== Ծանոթագրություններ ==
Կարոնո Պերտուզելա

Կարոնո Պերտուզելա (իտալերեն՝ Caronno Pertusella), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 12 973 մարդ։ Բնակչության միջին խտությունը՝ 1507 մարդ/կմ²։ Զբաղեցնում է 8 կմ² տարածք։ Փոստային ինդեքս՝ 21042: Հեռախոսային կոդը՝ 02։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ստեփան Ղազարյան

Ստեփան Հայկի Ղազարյան (հունվարի 11, 1985(1985-01-11), Երևան, Հայկական ԽՍՀ, ԽՍՀՄ), hայ ֆուտբոլիստ։ Խաղում է «Արարատ» ակումբում և Հայաստանի ազգային հավաքականում որպես դարպասապահ։


== Ակումբային կարիրա ==
Պրոֆեսիոնալ կարիերան սկսել է Արարատի «Արաքս» ակումբում։ 2002 թվականին թիմի հետ արժանացել է փոքր արծաթե մեդալների. ակումբն անցել է Պրեմիեր լիգա, սակայն հանդես է եկել շատ վատ և զբաղեցրել վերջին տեղը։ Ղազարյանն անցկացրել է 7 խաղ, որոնց ընթացքում բաց է թողել 27 գնդակ։ 2005 թվականի մրցաշրջանում խաղացել է 7 խաղ, որից հետո դուրս է եկել առաջին լիգայից, իսկ անցկացրած 7 խաղերի արդյունքները չեղարկվել են։ Ղազարյանը մնաց առանց ակումբի։ 2007 թվականին նա պայմանագիր կնքեց Երևանի «Բանանց» ակումբի հետ, որի կազմում դարձավ Հայաստանի արծաթե մեդալակիր և Հայաստանի գավաթակիր։ 2009 թվականից Ստեփան Ղազարյանը հիմնական կազմի խաղացող էր։ 2010 թվականին, լինելով լավ մարզավիճակում, կարողացավ լավ խաղ ցուցադրել, ինչն էլ օգնեց նրան դառնալ մրցաշրջանի ամենավստահելի դարպասապահը։


== Ելույթների վիճակագրություն ==
2013 թվականի հոկտեմբերի 11-ի դրությամբ


== Ակումբային կարիերա ==
Ղազարյանը երկար ժամանակ եղել է Հայաստանի հավաքականի մարզչական կազմի ուշադրության կենտրոնում, սակայն մշտապես զբաղեցրել է պահեստային դարպասապահի տեղը։ 2010 թվականի մայիսի 25-ին տեղի է ունեցել ընկերական հանդիպում Ուզբեկստանի հավաքականի հետ, որն անցկացվել է Երևանի Հանրապետական մարզադաշտում։ Հայաստանի հավաքականի դարպասապահներ Ռոման Բերեզովսկու և Գևորգ Կասպարովի բացակայության պատճառով խաղին մասնակցել է Ստեփան Ղազարյանը։ Ղազարյանը 67-րդ րոպեին գոլ է բաց թողել, բայց դա չի խանգարել թիմի հաղթանակին (3:1)։

Ընդհանուր՝ 2 խաղ/ -4 գոլ, 1 հաղթանակ, 0  ոչ-ոքի, 1 պարտություն
(Ըստ 2010 թվականի օգոստոսի 11-ի տվյալների)


== Ձեռքբերումներ ==
 «Բանանց»
Հայաստանի առաջնության արծաթե մեդալակիր՝ 2007/2010
Հայաստանի գավաթակիր՝ 2007
Հայաստանի գավաթի խաղարկության մասնակից՝ 2008/2009/2010
Հայաստանի սուպերգավաթի խաղարկության եզրափակիչ հանդիպման մասնակից՝ 2008, 2010


== Ծանոթագրություններ ==


== Արտաքիհ հղումներ ==
Վիճակագրութունը National Football Teams կայքում(անգլ.)
Ֆուտբոլիստի թջը ՀՖՖ պաշտոնոկոն կայքում (ռուս.)
ֆուտբոլիստի էջը armfootball.tripod.com կայքում (անգլ.)
Գուտբոլիստի էջը footballdatabase.eu կայքում (անգլ.)
ֆուտբոլիստի էջը worldfootball.net կայքում (գերմ.)
Ֆուտբոլիստի էջը soccerway.com կայքում (անգլ.)
Պրոֆիլը transfermarkt.com կայքում(անգլ.)
Կանչ (թերթ, Բեյրութ)

Անվան այլ կիրառումների համար տե՛ս՝ Կանչ (այլ կիրառումներ)«Կանչ», քաղաքական, հասարակական և գրական շաբաթաթերթ։ Լույս է տեսել 1971 թվականից, Բեյրութում։ Հրատարակության պատասխանատուն էր Հ. Մատեյանը։
Լիբանանի կոմունիստական կուսակցության քաղաքականության արտահայտիչն էր։ Լուսաբանում էր Լիբանանի և միջազգային կոմունիստական շարժումը, ԽՄԿԿ և Հայաստանի կոմունիստական կուսակցության գործունեությունը, արծարծում արաբ ժողովրդի սոցիալական և տնտեսական, ազգային-ազատագրական պայքարի հարցեր։
Լայն տեղ է հատկացրել Խորհրդային Հայաստանում տեղի ունեցող իրադարձություններին, պրոպագանդում հայրենիքի մշակութային և տնտեսական վերելքը։ Աշխատելով սփյուռքահայությանը համախմբել հայրենիքի շուրջը, նրան մտահոգող հարցերի լուծումը «Կանչ» թերթի գլխագիրը կապում էր հայրենիքի պետականության հետ։ 
Ջատագովել է հայ և արաբ ժողովուրդների բարեկամությունը։ Օգտվել է ՏԱՍՍ-ի և Արմենպրեսի հաղորդագրություններից, արտատպել խորհրդահայ գրողների ստեղծագործություններ և մշակույթի գործիչների հոդվածներ։ Տպագրել է գրական էջեր, արվեստի հարցերին նվիրված նյութեր, մարզական լուրեր։ 

Հանդիսացել է Լիբանանի կոմունիստական կուսակցության «Ալ-Նիդա» արաբերեն օրաթերթի հավելվածը։
Մատվեյ Կազակով

Մատվեյ Ֆեոդորովիչ Կազակով (ռուս.՝ Матве́й Фёдорович Казако́в), 1738[…], Մոսկվա, Ռուսական կայսրություն - հոկտեմբերի 25 (նոյեմբերի 6), 1812[…], Ռյազան, Ռուսական կայսրություն), ռուս ճարտարապետ, ռուսական ճարտարապետությունում կլասիցիզմի հիմնադիրներից։ Նրա նախագծերով կառուցված բնակելի ու հասարակական շենքերը՝ Սենատը (Ռուսաստանում առաջին անգամ կիրառվել է մեծ տրամագծով գմբեթավոր ծածկ, ԽՍՀՄ Գերագույն խորհրդի և Նախարարների խորհրդի շենքը, 1776-1987) ընդհանուր առմամբ բնորոշեցին 18-րդ դարի վերջին - 19-րդ դարի սկզբին Մոսկվայի ճարտարապետական կերպարը, նրա հետագա կառուցապատման մասշտաբն ու բնույթը։ Կազակովը ինտերիերի մեծ վարպետ էր (Միությունների տան սյունազարդ դահլիճը, Դեմիդովի տան «ոսկե սենյակները», երկուսն էլ Մոսկվայում), օժտված գծանկարիչ, ռուս ճարտարապետների մի ամբողջ սերնդի ուսուցիչը։


== Գրականություն ==
Казаков, Матвей Федорович // Русский биографический словарь։ В 25 т. / под наблюдением А. А. Половцова. 1896—1918.
Белецкая Е. А. Архитектурные альбомы М. Ф. Казакова. — М., 1956.
Бондаренко И. Е. Архитектор Матвей Федорович Казаков (1738—1813). — М., 1938.
Власюк А. И., Каплун А. И., Кипарисова А. А. Казаков. — М., 1957.
Михайлова М. Б. Казаков в ряду европейских зодчих — своих современников // Матвей Федорович Казаков и архитектура классицизма / Ред. Н. Ф. Гуляницкий. — М.։ РААСН, НИИТАГ, 1996. — С.69—81.


== Ծանոթագրություններ ==
Վերխնյայա Պլավիցա

Վերխնյայա Պլավիցա (ռուս.՝ Верхняя Плавица), գյուղ Ռուսաստանի Վորոնեժի մարզի Վերխնեխավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրոլետարի (Կրասնոդարի երկրամաս)

Անվան այլ կիրառումների համար տե՛ս՝ ՊրոլետարիՊրոլետարի (ռուս.՝ Пролетарий), գյուղ Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 368 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դմիտրովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка), քաղաքատիպ ավան Ուկրաինայի Չեռնիգովի մարզի Բախմաչի շրջանում։ Հիմնադրվել է 1647 թվականին։
2007 թվականի տվյալներով Դմիտրովկա քաղաքատիպ ավանում բնակվում էր 2 627 մարդ։ Բնակավայրը զբաղեցնում է 4 կմ² տարածք։ Բնակչության խտությունը կազմում էր 728,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լուն Վոժ (Վուկտիլի վտակ)

Անվան այլ կիրառումների համար տե՛ս՝ Լուն Վոժ (այլ կիրառումներ)Լուն Վոժ (ռուս.՝ Лун-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վուկտիլ գետի աջ ափին 32 կմ հեռավորության վրա։ Գետի երկարությունը կազմում է 30 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016095
Կոդը ըստ հիդրոլոգիական հետազոտության (ՌԴ) — 103001609
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վալերի Պոպկով

Վալերի Պոպկով Իվանովիչ (ռուս.՝ Валерий Иванович Попков, փետրվարի 3 (16), 1908, Մոսկվա, Ռուսական կայսրություն - դեկտեմբերի 12, 1984(1984-12-12), Մոսկվա, ԽՍՀՄ), խորհրդային էլեկտրատեխնիկ, ԽՍՀՄ ԳԱ ակադեմիկոս (1966), սոցիալիստական աշխատանքի հերոս (1978)։
Ավարտել է Մոսկվայի էներգետիկական ինստուտը (1930)։ 1943 թվականից աշխատել է Գ․ Մ․ Կրժիժանովսկու անվան էներգետիկական ինստում։ Աշխատությունները վերաբերում են բարձր լարումների տեխնիկային, գազերում բարձր լարումների դեպքում էլեկտրական պարպմանը, ուժեղ էլեկտրական դաշտերի տեսությանը, հեռավոր էլեկտրահաղոնը։ ՀԽՍՀ ԳԱ բարձր լարման տեխնիկաները լաբորատորիայի աշխատակիցների հետ համատեղ կատարել է 330 կվ լարման փոփոխական հոսանքի պսակաձև պարպման հետազոտություններ։


== Պարգևներ ==
Պ․ Ն․ Յաբլոչկովի անվան մրցանակ։ Պարգևատրվել է Լենինի, Հոկտեմբերյան հեղափոխության, Աշխատանքային կարմիր դրոշի շքանշաններով։
Թերեզինա

Թերեզինա (պորտ.՝ Teresina), քաղաք Բրազիլիայում, Պիաուի նահանգի մայրաքաղաքը։ Մտնում է Պիաուի նահանգի հյուսիսկենտրոնական մասի տարածքի մեջ։ Սա հյուսիս-արևելյան նահանգի միակ մայրաքաղաքն է։ Քաղաքի կենտրոնական մասը գտնվում է Պարնաիբա (պորտ.՝ Parnaíba) և Պոտի (պորտ.՝ Poti) գետերի ջրկիցում, այդ պատճառով երբեմն այն անվանում են «Հյուսիսարևմտյան Միջագետք»։
2010 թվականի մարդահամարի տվյալներով քաղաքում ապրում է 814 230 մարդ, ագլոմերացիայում՝ 996 հազար։ Տարածքը կազմում է 1 391,981 կմ²։ Բնակչության խտությունը՝ 584,94 մարդ/կմ² է։ Թերեզինայի շրջակա տարածքը հաճախ կոչվում է «Կայծակնային դաշտավայր» (պորտ.՝ Chapada do Corisco), քանի որ այս վայրը կայծակների քանակով աշխարհում զբաղեցնում է երրորդ տեղը։ Քաղաքը հիմնադրվել է 1852 թվականի օգոստոսի 16-ին նահանգի նահանգապետ Ժոզե Սարավի կողմից(պորտ.՝ José Saraiva):


== Աշխարհագրություն ==


=== Կլիմա ===
Թերեզինայի կլիման արևադարձային է, տարեկան տեղումների միջին քանակը 900մմ է։ Դեկտեմբեր-մայիս ամիսներին տեղումների քանակը գերակշռում է։ Թերեզինայում  հունվար-մայիս ամիսները ավելի ցուրտ են, իսկ հոկտեմբերը և դեկտեմբերը՝ տաք։ Ամբողջ տարվա ընթացքում պահպանվում է բարձր խոնավություն։


== Տնտեսություն ==
Քաղաքի Համախառն ազգային արդյունքը 2005 թվականին կազմել է 5 245 724 000 ԱՄՆ դոլար։
Նույն թվականին բնակչության մեկ շնչին բաժին ընկնող ՀՆԱ-ն կազմել է 6 650 ԱՄՆ դոլար ։


== Ժողովրդագրություն ==
Ըստ 2010 թվականի մարդահամարի տվյալներով բնակչությունը կազմում է ՝

Ըստ 2016 թվականի տվյալների համայնքի բնակչությունը կազմում է 844245 մարդ։


== Արտաքին հղումներ ==
IBGE Cidades
Confederação Nacional de Municípios (CNM)


== Ծանոթագրություններ ==


== Արտաքին հղումներ ==
IBGE Cidades
Confederação Nacional de Municípios (CNM)
Հուդզոնի ծոցի ընկերություն

Հուդզոնի ծոցի ընկերություն  (անգլ.՝ Hudson's Bay Company, HBC), Հյուսիսային Ամերիկայի և աշխարհի ամենահին առևտրային կորպորացիան, հիմնադրված 1670 թվականին: Գրասենյակը ներկայումս գտնվում է Կանադայի Օնտարիո նահանգի Բրամփթոն քաղաքում։ Ընկերությունը գրանցված է կանադական Տորոնտո քաղաքի ապրանքային բորսայում  "HBC" խորհրդանիշի ներքո։
Մի քանի հարյուրամյակ կարգավորել է Հյուսիսային Ամերիկայի անգլիական մասի մորթիների շուկան, իրականացրել է ինքնուրույն հետազոտություններ և փաստացի կառավարություն է եղել շատ շրջաններում և նույնիսկ մեծամասշտաբ բնակավայրերում։ Առևտրային ներկայացուցիչները և ընկերությունները կարգավորել են իրենց հարաբերությունները տեղաբնակների հետ, իսկ ֆակտորիայի ընկերությունների ցանցը հիմք է ծառայել Կանադայի և ԱՄՆ-ի արևմտյան մասի պետական կառուցվածքների ձևավորման համար։ Իր գործունեության արդյունքում այս ընկերությունն իր ազդեցության գոտում ընդգրկել է հյուսիսամերիկյան հողերի լայնատարած համալիր, որը հայտնի է Ռուպերտի երկիր անունով։

1867 թվականին Կանադայի դոմինիոնի կազմավորումից հետո վերակազմավորված կառավարությունը Ջոն Մաքդոնալդի գլխավորությամբ բանակցություններ սկսեց Հուդզոնի ծոցի ընկերության հետ՝ նրան պատկանող արևմտյան հողերը գնելու համար։ 1869 թվականին, երկար և դժվար բանակցություններից հետո, սկսվեց արևմտյան տարածքները դոմինիոնին հանձնելու գործընթացը։ Հուդզոնյան ծոցի ընկերությունը Կանադային զիջեց հյուսիսարևմտյան տարածքների առևտրի մենաշնորհը և Ռուպերտի երկիրը (Հուդզոնի ծոցի ավազան) 300 հազ. ֆունտ ստեռլինգով։ Այնուամենայնիվ, ընկերությունը պահպանեց ավելի քան 45 հազ. ակր (18 000 հա) հող Արևմուտքում։
Մորթու շուկայում առևտրաշրջանառության անկումից հետո ընկերությունն սկսեց զբաղվել այնպիսի ապրանքների առևտրով, որոնք անհրաժեշտ էին Կանադայի արևմուտքում բնակեցված մարդկանց։ Այսօր ընկերությունը Կանադայում հայտնի է The Bay հանրախանութների ցանցով։ Մինչև այժմ ընկերության գլխավորի պաշտոնն անվանվում է Governor՝ «կառավարիչ», «նահանգապետ»։


== Ծանոթագրություններ ==


== Արտաքին հղումներ ==
«Hudson’s Bay Company» (անգլերեն)։ Արխիվացված է օրիգինալից 2012-02-13-ին։ Վերցված է 2011-06-04
Գեյգելդի

Գեյգելդի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 230 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Լեոն Վիչուլկովսկի

Լեոն Յան Վիչուլկովսկի (լեհ.՝ Leon Jan Wyczółkowski, ապրիլի 11, 1852(1852-04-11)[…], Wola Miastkowska, Gmina Miastków Kościelny, Powiat garwoliński, Մազովեցի վոյեվոդություն, Լեհաստան - դեկտեմբերի 27, 1936(1936-12-27)[…], Վարշավա, Լեհաստանի Երկրորդ Հանրապետություն), լեհ նկարիչ, «Երիտասարդ Լեհաստան» գեղարվեստական շարժման առաջատար ներկայացուցիչ, լեհական ռեալիստական կերպարվեստի ականավոր դեմքերից մեկը։ Ստեղծագործելու հետ մեկտեղ զբաղվել է մանկավարժական և հասարակական աշխատանքներով. 1895-ից 1911 թվականներին  եղել է Կրակովի Յան Մատեյկոյի անվան գեղարվեստի ակադեմիայի, 1934 թվականից մինչև իր մահը՝ Վարշավայի գեղարվեստի ակադեմիայի պրոֆեսոր։ Լեհ նկարիչների Sztuka ընկերության հիմնադիրներից է (Art, 1897): Վիչուլկովսկու առավել ներկայանալի ստեղծագործությունները, որ արված են իմպրեսիոնիստական ոճով, ներկայումս պահվում և ցուցադրվում են Կրակովի և Վարշավայի ազգային թանգարաններում, ինչպես նաև Բիդգոշչի՝ նրա անունը կրող երկրամասային թանգարանում։


== Պատկերասրահ ==

		
		

		
		

		
		


== Ծանոթագրություններ ==


== Արտաքին հղումներ ==
Gallery of paintings by Wyczółkowski
Leon Wyczółkowski at Kulturalna Polska gallery Archived 2016-05-04 at the Wayback Machine.
Գրիգոր Կեոչեյան

Գրիգոր Կեոչեյան (1845, Ստամբուլ, Օսմանյան կայսրություն - 1883), հայ նկարիչ։
Ծնվել է Կ. Պոլսում։ Նկարչական կրթությունն ստացել է Փարիզում, 1870-ականների սկզբներից նվիրվել նկարչությանը։ Ստեղծել է մի շարք բնանկարներ ու դիմանկարներ, որոնք ցուցադրվել են Կ. Պոլսում։ Լավագույն գործերից են մոր և քրոջ դիմանկարը։ Նրա նկարներից նմուշներ պահվում են Վենետիկի Մխիթարյանների վանքում։


== Աղբյուրներ ==
Զորանոց (քարանձավ)

Զորանոց, քարանձավ Աբովյանի շրջանում, Գեղարդի վանքի մոտ, նրանից մի փոքր ներքև, Գեղարդ գետի ձախ կողմում։ Ունի բավական մեծ առաստաղ և մեծ շրջագիծ։ Պահպանվել են օջախը և պարենամթերքների հորերը։ Կան նաև արհեստական սենյակներ՝ գեղեցիկ, սրբատաշ սյուներով, նստարաններով ու թախտերով։ Առջևում ունի երկար ժայռափոր պատշգամբ։ Այս քարանձավի մասին հիշատակում է պատմիչ Առաքել Դավրիժեցին (17–րդ դար)։ Պարսիկներից պաշտպանվելու համար այդ ժամանակ այստեղ են պատսպարվել Հավուց Թառի Մանուել և Գեղարդի վանքի Աստվածատուր եպիսկոպոսները։


== Ծանոթագրություններ ==
UTC+4:30

UTC+4։30, ժամային գոտի, որում ժամանակը 4։30 ժամով առաջ է ընկնում UTC-ից։ Օգտագործվում է Աֆղանստանում՝ ամբողջ տարվա ընթացքում։


== Ամբողջ տարվա ընթացքում ==
 Աֆղանստան
Պոստոլնենսկի գյուղական խորհուրդ (Սումսկի շրջան)

Պոստոլնենսկի գյուղական խորհուրդ  (ուկրաիներեն՝ Постольненська сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Պոստոլնենսկի գյուղական խորհրդում բնակվում էր 1091 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գրեմմի լավագույն նոր արտիստի համար

«Գրեմմի» մրցանակ լավագույն նոր արտիստի համար (անգլ.՝ Grammy Award for Best New Artist), շնորհվում է 1960 թվականից ԱՄՆ-ում ամենամյա արարողության ժամանակ։ Ժամանակակից երաժշտական արդյունաբերության ամենահեղինակավոր մրցանակներից մեկը, որը կարելի է համեմատել կինեմատոգրաֆիայի «Օսկար» մրցանակի հետ։ «Լավագույն նոր արտիստ» (անգլ.՝ Best New Artist) մրցանակը շնորհվում է լավագույն դեբյուտանտին (մենակատար կամ խումբ)` նախորդ տարվա գործունեության համար և հանդիսանում է մոտավորապես 100 այլ անվանակարգերի հիմնական չորս (Մեծ քառյակ, The Big Four) անվանակարգերից մեկը։


== Պատմություն ==
Այս կատեգորիան այլ կատեգորիաներից միակն է, որտեղ չեղյալ են հայտարարվել մրցանակի արդյունքները։ 1990 թվականին Milli Vanilli խումբը զրկվել է իր մրցանակից, երբ պարզվեց, որ նրանք երգել են ֆանագրամայով՝ այլ մարդու վոկալով։ 48 պարգևատրումներից պատվավոր արձանիկը ստացել են 24 երգչուհիներ, 15 խմբեր կամ դուետներ և միայն 11-ը՝ երգիչներ։ 1997-2003 թվականներին բոլոր պարգևատրվածները կանայք են եղել։ Նաև, 14 տարի շարունակ մրցանակը չի տրվել ոչ մի երգչի։ 2006 թվականին Ջոն Լեջենդը ընդհատեց այդ ավանդույթը, որը սկսվել էր Մարկ Քոնից 1992 թվականին։ Միայն 5 արտիստներ են կարողացել միաժամանակ հաղթել նաև երկրորդ՝ «Տարվա ալբոմ» պատվավոր մրցանակը նույն թվականին՝ Բոբ Նյուհարթը (1961), Քրիստոֆեր Քրոսը(1981), Լորին Հիլլը (1999), Նորա Ջոնսը (2003) և Բիլլի Այլիշը (2020)։ 1984 թվականը նշանակալից էր նրանով, որ բոլոր «Լավագույն նոր արտիստ» անվանակարգում առաջադրվածները ԱՄՆ-ի սահմաններից դուրս էին (Culture Club, Eurythmics և Musical Youth խմբերը Անգլիայից էին, Big Country-ն Շոտլանդիայից, իսկ Men Without Hats-ը Կանադայից)։
2010 թվականին երգչուհի Լեդի Գագան հեռացվել է «Լավագույն նոր արտիստ» անվանակարգի առաջադրումից, քանի որ նրա «Just Dance» հիթը մեկ տարի առաջ արդեն նոմինացվել էր (2009)։ Դա հանգեցրեց առաջադրվածների կանոնների փոփոխությանը հաջորդ տարիների համար։ Նոր կանոնի համաձայն, արտիստը կարող է առաջադրվել այնքան ժամանակ, քանի դեռ չի թողարկել իր առաջին ամբողջական երաժշտական ալբոմը։ Ամերիկացի դերասանուհի և երգչուհի Ջենիֆեր Հադսոնը բախվել էր նման իրավիճակի, երբ 2008 թվականին «Dreamgirls» ալբոմի համար առաջադրվել էր «Լավագույն սաունդթրեք ֆիլմի, հեռուստատեսության կամ այլ տեսողական մեդիայի համար» անվանակարգում։


== Ցանկ ==


== Ծանոթագրություններ ==


== Արտաքին հղումներ ==
Grammy-ի պաշտոնական կայք
«Grammy Awards: New Artist»։ Rock on the Net։ Արխիվացված է օրիգինալից 2013-03-21-ին։ Վերցված է ապրիլի 24, 2010  
«Grammy Awards: General Field: Best New Artist»։ AwardsAndShows.com։ Արխիվացված է օրիգինալից 2013-08-29-ին։ Վերցված է 2013-07-29
Ռոբերտ Գոմես

Ռոբերտ Գոմես (Robert Gomez, նոյեմբերի 17, 1975(1975-11-17), Քորփուս Քրիսթի, Տեխաս, ԱՄՆ), ամերիկացի երգիչ, հեղինակ-կատարող, կիթառահար Տեխաս նահանգի Դենտոն քաղաքից։


== Կենսագրություն և ստեղծագործություն ==
2005 թվականին սեփական ուժերով թողարկել է «Etherville» ալբոմը, որից հետո պայմանագիր է կնքել բրիտանական «Bella Union» ձայնագրման լեյբլի հետ, որը 2007 թվականին հրապարակել է «Brand New Towns» սկավառակը։ Երկրորդ ալբոմը բրիտանական մամուլում, այդ թվում՝ The Guardian-ում, The Sunday Times-ում և The Independent-ում,  ընդհանուր առմամբ արժանացել է դրական գնահատականների։  «The Independent»-ից Էնդի Գիլը ալբոմին տվել է 5-ից 5 աստղ՝ անվանելով այն «տարվա առաջին իսկապես ուժեղ ալբոմը»։ Նույն թվականին կայացել է Գոմեսի ելույթը «World Cafe» ծրագրի ստուդիայում, որը թողարկվում էր NPR կայքում։ Գոմեսը «Nylon» ամսագրում հիշատակվել է տեղական ուրիշ կատարողների՝ St. Vincent-ի, Midlake-ի, Baptist Generals-ի թվում։ Գոմեսի երրորդ երգը թողարկվել է 2009 թվականին «Pine Sticks and Phosphorus» դենտոնական լեյբլով։ Ներկայումս նա ձայնագրում է «Severance Songs» վերնագրով սկավառակը՝ ներշնչված Ռոբերտ Օլեն Բաթլերի «Severance» գրքով։ Մենահամերգներին զուգահեռ Գոմեսը ելույթ է ունեցել այնպիսի երաժիշտների հետ, ինչպիսիք են Սառա Ջաֆեն, Ջոն Գրանտը և Աննա-Լին Ուիլյամսը։


== Ծանոթագրություններ ==


== Արտաքին հղումներ ==
Биография и рецензии на Allmusic
Իննի Ֆլինթսբախ

Իննի Ֆլինթսբախ (գերմ.՝ Flintsbach am Inn), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 2896 մարդ (դեկտեմբերի 31, 2010 թվական)։ Զբաղեցնում է 54,33 կմ² մակերես տարածք։ Պաշտոնական կոդ՝ 09 3 87 116։


== Ծանոթագրություններ ==


== Արտաքին հղումներ ==
Պաշտոնական կայք
Կոորդինացիոն վայրկյան

Կոորդինացիոն վայրկյան (անգլ.՝ leap second, ռուս.՝ Секу́нда координа́ции), լրացուցիչ մեկ վայրկյան, որն ավելացվում է Համաշխարհային կոորդինացված ժամանակին միջին արևային ժամանակին համաձայնեցվելու համար։ Առաջին անգամ կիրառվել է 1972 թ. հունիսի 30-ին։


== Ծանոթագրություններ ==


== Արտաքին հղումներ ==
How to watсh a Leap Second (Ինչպես «տեսնել» թռիչքային վայրկյանը
You Don't Own Me

«You Don't Own Me» (հայերեն՝ Ես քեզ չեմ պատկանում), ամերիկյան հայտնի երգ, որը ձայնագրվել է 1964 թվականին երգչուհի Լեսլի Գորի կողմից։


== Երգի մասին ==
1964 թվականին ամերիկյան ազգային փոփ հիթ-շքերթում զբաղեցրել է երկրորդ հորիզոնականը՝ Բիթլզի «I Want to Hold Your Hand» երգից հետո։ Հետագայում երգի քավեր տարբերակները կատարել են «The Tremeloes»-ը, Դասթի Սպինգֆիլդը, «Rasputina»-ն, Քլաուս Նոմին, Ջոան Ջետը և «The Blow Monkeys», իսկ Դալիդան կատարել է երգի ֆրանսերեն տարբերակը՝ «Je ne sais plus»:
1987 թվականին երգը հնչել է «Կեղտոտ պարեր» երաժշտական ֆիլմում, իսկ մեկ տարի անց, որպես երաժշտական թեմա, օգտագործվել է Ջոն Ուոթերսի «Մազերի լաք» ֆիլմում։ 1996 թվականին «Առաջին կանանց ակումբ» ֆիլմի եզրափակիչ մասում երգը կատարել են Բեթ Միդլերը, Գոլդի Հոունը և Դայան Քիթոնը։ 2012 թվականին «Ամերիկյան սարսափ պատմություն։ Հոգեբուժարան» սերիալի երկրորդ եթերաշրջանում օգտագործվել է որպես սաունդթրեք, որի հնչողության ներքո պարել է դիվահար քույր Մերի Յունիսը։ 2016 թվականին որպես սաունդթրեք հնչել է «Ինքնասպանների ջոկատ» ֆիլմում։
2010 թվականին ռեփեր Էմինեմը երգի սեմփլն օգտագործել է իր «Recovery» ալբոմի «Untitled» երգում։


== Ծանոթագրություններ ==
Նովոստանովկա

Նովոստանովկա (ուկրաիներեն՝ Новостанівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Նովոստանովկա գյուղում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաֆոնովսկի շրջան

Սաֆոնովսկի շրջան (ռուս.՝ Сафоновский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Սաֆոնովո։


== Աշխարհագրություն ==
Շրջանի տարածքի մակերեսը կազմում է 2258 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 61572 մարդ։ Բնակչության խտությունը կազմում էր 27,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իվոնինո (գյուղ, Գլինկովսկի շրջան)

Անվան այլ կիրառումների համար տե՛ս՝ ԻվոնինոԻվոնինո (ռուս.՝ Ивонино), գյուղ Ռուսաստանի, Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տավրոս (այլ կիրառումներ)

Տավրոս, կարող է վերաբերել՝

Տավրոսյան լեռնահամակարգ - լեռնային համակարգ Փոքրասիական բարձրավանդակի հարավում և Հայկական լեռնաշխարհում (Թուրքիայի տարածքում)
Տավրոս - քաղաքական, գրական շաբաթաթերթ
Տավրոս - գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում
Ռոդնիկի (գյուղ, Բելոգորսկի շրջան)

Անվան այլ կիրառումների համար տե՛ս՝ ՌոդնիկիՌոդնիկի (ուկրաիներեն՝ Родники, Ղրիմի թաթարերեն՝ Çoqraq), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Չիչե։
2001 թվականի տվյալներով Ռոդնիկի գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1348) Միշել

(1348) Միշել (անգլ.՝ Michel), աստերոիդ աստերոիդների հիմնական գոտում։ Հայտնաբերվել է 1933 թվականի մարտի 23-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,793287 ա. մ., առավելագույնը մոտենում է 2,4169 ա. մ. հեռավորության վրա և հեռանում 3,1697 ա. մ.։ Արեգակի շուրջ մեկ ամբողջական պտույտ է կատարում 1705,19 երկրային օրվա ընթացքում, իր ուղեծրով շարժվելով միջինում 0,211121 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1348) Միշել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պավլոս Արգիրիադիս

Պավլոս Արգիրիադիս (հուն․՝ Παύλος Αργυριάδης, հայտնի է նաև, որպես՝ Պիեռ Արգիրիադիս ֆր.՝ Pierre Argyriades, 1849, Կաստորիա, Օսմանյան կայսրություն - նոյեմբերի 19, 1901(1901-11-19), Փարիզ), ֆրանսաբնակ նշանավոր հույն անարխիստ, հեղափոխական և իրավաբան։ Ազգությամբ՝ Հունաստանի մակեդոնացի է։


== Կենսագրություն ==
Պավլոսը կամ Պանայոտիսը ծնվել է 1849 թվականին՝ արևմտամակեդոնական Կաստորիա քաղաքում՝ ունևոր ընտանիքում։ Այդ ժամանակ Հունաստանը Օսմանյան կայսրության մաս էր կազմում։
Նախնական կրթություն ստանալուց հետո ուսանել է Կոստանդնուպոլսում։ Երիտասարդ հասակում լքել է երկիրը և երկար դեգերումներից հետո երկար ժամանակով բնակություն հաստատել Ռումինիայում։ 1872 թվականին Պավլոս Արգիրիադիսը տեղափոխվել է Ֆրանսիայի մայրաքաղաք Փարիզ։ Սովորել է Փարիզի համալսարանի իրավագիտության ֆակուլտետում։
1873-1875 թվականներին հեղինակել է բազմաթիվ աշխատություններ։ Ուսումնասիրել է սոցիալիստական գաղափարախոսությունը և ներքաշվել շարժման մեջ։
1880 թվականին ստացել է Ֆրանսիայի քաղաքացիություն և միացել Փարիզի փաստաբանների պալատին։ Բազմիցս հեղինակել է սոցիալիստական պարբերականներ։
1885 թվականին Պավլոս Արգիրիադիսը ամուսնացել է ֆրանսուհի Լուիզ Նապոլիերի հետ, ով եղել է վերջինիս ուղեկիցը սոցիալիստական շարժման մեջ։ Այս շրջանում Պավլոսի ընտանիքը ևս ուղևորվել է Ֆրանսիա և բնակություն հաստատել Մարսելում։ Ունեցել է երկու երեխա՝ Նիկոլան (Պլատոնը) և Մարիաննեն։


== Ծանոթագրություններ ==
Հյուսիսային Ամերիկայի Արևելյան նահանգների և Կանադայի թեմ

Հյուսիսային Ամերիկայի Արևելյան նահանգների և Կանադայի թեմ, կազմավորվելէ 1957 թվականին, երբ ԱՄՆ-ի մի շարք եկեղեցիներ, որոնք պատկանել են Մայր աթոռ Սուրբ էջմիածնի իրավասության տակ գտնվող ԱՄՆ-ի բեմին, անցել են Մեծի Տանն Կիլիկիո կաթողիկոսության հովանավորության տակ։ Առաջնորդանիստը Նյու Յորքի Սուրբ Գրիգոր Լուսավորիչ եկեղեցին է։ Ընդգրկում է ԱՄՆ-ի և Կանադայի 17 նահանգների 30 ծխական համայնքներ։ 1957 թվականի հոկտեմբերին առաջնորդական տեղապահ է ընտրվել Հրանա արքա Խաչատուրյանը և 1961 թվականի նոյեմբերից պաշտոնավարել իբրև թեմի առաջնորդ։ Նրա օրոք կառուցվել և օծվել են Դետրոյտի Սուրբ Սաբզիս, Ֆիլադելֆիայի Սուրբ Գրիգոր Լուսավորիչ, Էնսինոյի Սրբոց նահատակաց, Վաշինգտոնի Սուրբ Խաչ, Ալպընի-Թրոյի Սուրբ Խաչ, Բեյսայդի Սուրբ Սարգիս, Սփրինգֆիլդի Սուրբ Գրիգոր, Օհայոյի Սուրբ Խաչ, Սան Ֆրանցիսկոյի Սուրբ Գրիգոր Լուսավորիչ եկեղեցիները։ 1973—1977 թվականին թեմի առաջնորդն էր Գարեգին արքա Սարգիսյանը, 1977-1998 թվականին՝ Մեսրոպ արքա Աշճյանը։ 1978 թվականի մայիսից լույս է ընծայվել “Outreach” ամսագիրը, կազմավորվել են կրոնական և հայեցի դաստիարակության գրասենյակներ։ Նորոգվել է 1973 թվականին գնված առաջնորդարանի շենքը, բացվել է Սուրբ Ներսես Շնորհալի գրադարանը և այլն։ Օծվել են Չիկագոյի Ամենայն Սրբոց, Ոատրի Ս. Երրորդություն, Քեմբրիջի Սուրբ Նշան, Սենթ Լուիսի Սուրբ Գրիգոր Լուսավորիչ, Ֆլորիդայի Սուրբ Կարապեա 
եկեղեցիները, բարգավաճել են Նյու Յորքի Սուրբ Գրիգոր Լուսավորիչ և Բոստոնի Սուրբ Ստեփանոս եկեղեցիներին կից գործող վարժարանները։ Բացվել են ամենօրյա, շաբաօրյա և կիրակնօրյա դպրոցներ, որտեղ ներկայումս (2003) սովորում են շուրջ 2 հզ. հայ աշակերտներ։ Հյուսիսային Ամերիկայի Արևելյան նահանգների և Կանադայի բեմի առաջնորդն է Օշական արքա Չոլոյանը (1998 թվականից)։
Եռվեկյուլա (գյուղ, Ռաե շրջան)

Անվան այլ կիրառումների համար տե՛ս՝ Եռվեկյուլա (այլ կիրառումներ)Եռվեկյուլա (էստ․՝ Järveküla), գյուղ Էստոնիայի Հարյումաա նահանգի Ռաե շրջանում։
2011 թվականի տվյալներով գյուղում բնակվում էր 986 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջոն Մալկովիչ

Ջոն Գևին Մալկովիչ (անգլ.՝ John Gavin Malkovich, դեկտեմբերի 9, 1953(1953-12-09)[…], Christopher, Ֆրանկլին շրջան, Իլինոյս, ԱՄՆ), ամերիկացի դերասան, պրոդյուսեր, ռեժիսոր, սցենարիստ։ Հանդիսատեսին հայտնի է «ՌԷԴ», «Օդային բանտ», «Լինելով Ջոն Մալքովիչ» ֆիլմերից։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսոր ===


=== Սցենարիստ ===


== Ծանոթագրություններ ==
Երկթևանիներ

Երկթևանիներ (լատ.՝ Diptera), միջատների կարգ։ Հայտնի է մոտ 100 հազար, Հայաստանում՝ մոտ 500 տեսակ։ 
Գլուխը գնդաձև է կամ կիսագնդաձև՝ խոշոր ֆասետային աչքերով։ Հասուն միջատների (իմագո) բերանային օրգանները ծակող կամ լիզող են։ Թևերը թաղանթային են՝ երկարավուն ջղերով, որոնց դասավորությունն ունի կարգաբան, նշանակություն։ Կուրծքը կազմված է ամուր միացած օղակներից՝ առաջնային, միջին և հետին բաժիններից։ Փորիկը երկարավուն գլանաձև է կամ էլիպսաձև՝ 4-10-հատվածանի։ Զարգացումը լրիվ կերպարանափոխությամբ է, թրթուրը՝ որդանման։
Գործնական նշանակություն ունեն մլակները, մժեղները, մոծակները, որոնք մարդու և կենդանիների արյունածուծներ են։ Որոշ երկթևանիներ (տախիններ) ոչնչացնում են վնասակար թիթեռներին, բզեզներին։ Մի շարք երկթևանիներ (բոռեր, արյունածծուկներ և այլն) գյուղատնտեսական կենդանիների մակաբույծներ են։ Սարկոֆագիտ ճանճերն ապրում են տարբեր փտող նյութերում, մակաբուծում են միջատների և խխունջների մարմնում, առաջացնում են մարդկանց միազ հիվանդությունը։
Գեղամ Գավաֆյան

Գեղամ Գավաֆյան (1888, Կոստանդնուպոլիս, Օսմանյան կայսրություն - նոյեմբերի 30, 1959(1959-11-30)), հայ ճարտարապետ, կրթական գործիչ։


== Կենսագրություն ==
Ծնվել է Կ. Պոլսում։ Որդին է Գարեգին Գավաֆյանի։ Սովորել է Սկյուտարի Ս. Խաչ վարժարանում, ապա շարունակել ուսումը Պերպերյան վարժարանում։ Բարձրագույն կրթությունն ստացել է Փարիզում։ Վերադառնալով Պոլիս՝ վարել է մի շարք պաշտոններ։ 1917-1927 տասնամյակում եղել է Կեդրոնական վարժարանի տնօրեն, դասավանդել է փիլիսոփայության պատմություն և այլ առարկաներ։ Աշխատակցել է մամուլին, ունեցել հասարակական բեղուն գործունեություն։


== Աղբյուրներ ==
Ալիտանո

Ալիտանո, գյուղ Թուրքիայում, Տրապիզոնի վիլայեթի Տրապիզոնի գավառում։ Գտնվում էր Տրապիզոն քաղաքից 63 կմ հյուսիս-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Իտամի

Իտամի (ճապ.՝ 伊丹市), քաղաք Ճապոնիայի Հյոգո պրեֆեկտուրայում; Զբաղեցնում է 25,09 քառակուսի կիլոմետր տարածք։ 2018 թվականի մայիս ամսվա տվյալներով բնակչության թվաքանակը եղել է  197.335, խտությունը՝ 7.865 մարդ/կմ2։
Ներկայիս քաղաքը հիմնադրվել է 1940 թվականի նոյեմբերի 10-ին։ Նրա զգալի մասը մեծապես վնասվել է Հանշինի 1995 թվականի հզոր երկրաշարժից, բայց կարճ ժամանակում վերականգնվել է։
Քաղաքի ենթակայությանը հանձնված տարածքում է գործում Օսակայի միջազգային օդանավակայանը։ Իտամիին համբավ են բերել նաև սակե բրնձօղու յուրօրինակ մի տեսակի (清酒) արտադրությունը և Կոյայկե զբոսայգին, որտեղ շրջանաձև լճակում պատրաստվել է Ճապոնական կղզեխմբի մոդելը։


== Աշխարհագրական դիրքը ==
Իտամին գտնվում է Հոնսյու կղզում, Հյոգո պրեֆեկտուրայում։ Սահմանակցում է Կավանիսի, Տակարաձուկա, Նիսինոմիա, Ամագասակի, Իկեդա, Տոյոնակա քաղաքներին։


== Խորհրդանիշերը ==
Իտամիի խորհրդանիշ ծառը կամֆորայի ծառն է, ծաղիկը՝ ռոդոդենդրոնը, թռչունը՝ բադը։


== Քույր քաղաքներ ==
 Հասելտ, Բելգիա
 Ֆոշան, Չինաստան


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայքէջը(ճապոներեն)
Itami City Museum of Art
Itami City Museum of Insects
Ժողովածու (1035)

Ժողովածու (1035), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1035 թվի տակ։ Ձեռագիրը գրվել է 1793 թվականին Երեմիա Ոսկանյան Կարնեցի գրիչի կողմից Լիբանանում։ Ստացողը եղել է Աբրահամ Ախալցխացին։ Գրված է թղթի վրա, որը ունի 16x11.3 չափս։ Ձեռագիրը կազմված է 90 թերթից։ Գրված է միասյուն, բոլորգրով և նոտրգրով։ Ունի կիսախորան և լուսանցազարդ մանրանկարներ։ Կազմը` ստվարաթուղթ։ Հիշատակարաններ՝ գրչի 36բ, 73բ, հետագայի՝ 40բ (1860 թ․):


== Բովանդակություն ==
Մաշտոց ձեռաց։
Յաղագս խորհրդական միաւորութեան (քաղուածք յԻտալականէ, 1786 թ․)։
Մտածմունք և ողբ Կուիլէլմոսի (թրգմ․ 1765 թ․, Հռոմ)։


== Ծանոթագրություններ ==
She Got the Best of Me

«She Got the Best of Me» , ամերիկացի քանթրի երգիչ Լյուկ Քոմբսի երգը, որը թողարկվել է որպես առաջնաելույթային ստուդիական «This One’s For You» (2017) ալբոմի 4-րդ սինգլ։ Սինգլը հասել է Country Airplay հիթ-շքերթի առաջին և Hot Country Songs հիթ-շքերթի երկրորդ հորիզոնականին։


== Պատմություն ==
«She Got the Best of Me» երգը «հզոր քանթրի բալադ է», որտեղ հերոսը պատմում է, որ իր նախկին ընկերուհին իրենից ստացել է լավագույնը, և նա չի կարող դադարել մտածել նրա մասին։ Քոմբսը ասել է, որ երգը գրել է Թենեսի նահանգի Նեշվիլ քաղաքի Tin Roof բարում ձայնագրությունից չորս տարի առաջ։
Երկրպագուների կարծիքների և պահանջարկի պատճառով երգը ավելացվել է Քոմբսի «This one ' s for You» առաջնաելույթային ալբոմում որպես բոնուսային երգ։
2018 թվականի հոկտեմբերի 27-ին սինգլը հասել է Billboard Country Airplay ռադիոեթերային հիթ-շքերթի առաջին հորիզոնական՝ դառնալով Քոմբսի չորրորդ անընդմեջ հիթ-թոփը։ Արդյունքում Քոմբսը դարձել է առաջին մենակատարը, որի բոլոր առաջին չորս երգերը Nielsen SoundScan-ի պատմության մեջ հասել են առաջին հորիզոնականին (1990 թվականի հունվար), իսկ ընդհանուր թվով երրորդն էր (ներառյալ խմբերը) Brooks & Dunn («Brand New Man», «My Next Broken Heart» «Neon Moon» և «Boot Scootin' Boogie» սինգլ հիթ-թոփերով 1991-92 թվականներին) և Florida Georgia Line խմբից հետո («Cruise» «Get Your Shine On», «Round Here» և «Stay» 2012-14 թվականներին)։
2018 թվականի հոկտեմբերին ԱՄՆ-ում տպաքանակը կազմել է 223,000 օրինակ։
2018 թվականի հոկտեմբերից սկսած՝ «She Got the Best of Me» երգն իր 15-րդ շաբաթում (ներառյալ 2018 թվականի հոկտեմբերի 27-ից սկսած՝ 4 շաբաթ 1-ին հորիզոնականում) գտնվել է Country Airplay ռադիոեթերային հիթ-շքերթի լավագույն հնգյակում (top five) (ներառյալ չորս շաբաթ 1-ին հորիզոնականում՝ սկսած 2018 թվականի հոկտեմբերի 27-ից)։ Սա այս հիթ-շքերթի պատմության մեջ երկրորդ լավագույն ցուցանիշն է (սկսած 1990 թվականից). լավագույն հնգյակում 16 շաբաթվա ռեկորդը պատկանում է «Body Like a Back Road» երգին (Սեմ Հանթ, 16 շաբաթ 2017 թվական)։ Եվս հինգ երգեր ունեն 14 շաբաթվա ընթացքում նման ցուցանիշներ՝ «Heaven» (2018, Kane Brown), «My Wish» (2006-07, Rascal Flatts), «Live Like You Were Dying» (2004, Tim McGraw), «Breathe» (1999-2000, Faith Hill) և «Amazed» (1999, Lonestar):


== Տեսահոլովակ ==
Երաժշտական տեսահոլովակը ներառում է Քոմբսի նախորդ տեսահոլովակների հղումները, այդ թվում՝ «Hurricane» և «One Number Away» կերպարները, ինչպես նաև վիզուալ հղումներ Քոմբսի ալբոմի այլ երգերից։


== Հիթ-շքերթներ ==


=== Շաբաթական հիթ-շքերթներ ===


== Հավաստագրումներ ==


== Ծանոթագրություններ ==


== Արտաքին հղումներ ==
 «She Got the Best of Me» (անգլ.)
Վաղարշապատի թատրոն

Վաղարշապատի թատրոն, 1868 թ. Վաղարշապատում, Վ․Շահխաթունյանի նախաձեռնությամբ, տեղի թատերասերների և Երևանի թատերախմբի ուժերով կազմակերպվել են ներկայացումներ։ Բեմադրություններ են տրվել նաև Գևորգյան ճեմարանում, ուր կանանց դերերը կատարել են տղամարդիկ։ Վաղարշապատի թատրոնի զարգացմանը նպաստել են Ա․ Սագինյանը, Փ․ Նավասարդյանը իրենց ներկայացումներով (Փուղինյանի «Դալալ Ղաղո», Գալֆայանի «Արշակ Երկրորդ», Սունդուկյանի «Պեպո» ևն)։ Հիշարժան են Շիլլերի «Ավազակներ», Շեքսպիրի «Օթելլո» (երկուսն էլ՝ 1894), Լ․ Մանվելյանի (նաև՝ Ֆրանց Մոորի և Օթելլոյի դերակատարը) ղեկավարությամբ տրված բեմադրությունները։ 20-րդ դարի սկզբին ճեմարանում ներկայացվել են Կոմիտասի «Քաղաքավարության վնասները» օպերետը, Մոլիերի «Սկապենի արարքները» (ճեմարանի թատրոնի բացման առթիվ, 1907) ևն։ Վաղարշապատում հանդես են եկել Հ․ Աբելյանի, Սիրանույշի ղեկավարած և այլ թատերախմբեր։ Սովետական կարգերի հաստատումից հետո Վաղարշապատում ավելի ակտիվ գործունեություն է ունեցել տպագրիչ բանվորների թատերախումբը։ 1937 թ. կազմակերպվել է պետական թատրոն՝ Ա․ Խոսրովի ղեկավարությամբ (բացվել է Սունդուկյանի «Պեպո» ներկայացումով), խաղացանկում՝ Կոռնեյչուկի «Պլատոն Կրեչետ», Լ․Միքայելյանի «Գոշ», Ջաբարլիի «Սևիլ», Պարոնյանի «Պաղտասար աղբար», Շիրվանզադեի «Պատվի համար», Սիմոնովի «Ռուս մարդիկ», Սունդուկյանի «Խաթաբալա», Վաղարշյանի «Վանքաձոր» ևն։ Թատրոնի զարգացմանը մեծապես նպաստել են Ե․ Յուզբաշյանը, Ա․ Վաչյանը, Ռ․ Վանյանը, Լ․ Զանյանը, Խ․ Ներսիսյանը, Խ․ Զաքարյանը, Տ․ Խաչատրյանը, Հ․ Հարությունյանը, Բ․ Բժիկյանը, Ա․ Վրույրը, Գ․ Ստամբոլցյանը, Ա․ Բարսեղյանը, Ց․ Սողոմոնյանը և ուրիշներ։ 1949 թ. Վաղարշապատի և Ա․ Խարազյանի անվան թատրոնները միավորվել և անվանվել է էջմիածնի Ա․ Խարազյանի անվ․ պետ․ թատրոն։tԹատերախումբը համալրվել է նոր ուժերով՝ Ամո և Աշխեն Խարազյաններ, Գ․ Զանրյան, Վ․ Փանոյան, Հ․ Մանվելյան, Վ․ Բեգիջանյան և ուրիշներ։ Խաղացանկում նկատելի տեղ են գրավել սովետական դրամատուրգների (Ն․ Զարյանի «Աղբյուրի մոտ», Կոռնեյչուկի «Մակար Դուբրավա» ևն) և դասականների (Շիրվանզադեի «Չար ոգի», Գորկու «Վասսա ժելեզնովա» ևն) երկերը։ Թատրոնում հյուրախաղերով հանդես են եկել Վ․ Փափազյանը, Հ․ Ներսիսյանը, Ա․ Ավետիսյանը, Ա․ Ոսկանյանը, Գ․ Ջանիբեկյանը, Մ․ Մանվելյանը և ուրիշներ։ Թատրոնը փակվել է 1951 թ.։ 1959 թ. էջմիածնի Մշակույթի տանը կից գործում է ժողովրդական թատրոն։


== Արտաքին հղումներ ==
[https://web.archive.org/web/20210512111957/http://ejmiatsin.am/mer-qaxaq/tatron/123-ffhhhh.html Archived 2021-05-12 at the Wayback Machine. Էջն Էջմիածնի քաղաքապետարանի պաշտոնական կայքում
Աշխեն Պռոշյան

Աշխեն Պերճի Պռոշյան (1877 - 1964), հայ մանկավարժ։
Պերճ Պռոշյանի միջնեկ դուստրը։


== Կենսագրություն ==
Սովորել է Թիֆլիսի Գայանյան օրիորդաց դպրոցում, ապա Թիֆլիսի արքունի գիմնազիայում։ Սովորել է նաև Սորբոնի համալսարանում


== Տես նաև ==
Պերճ Պռոշյանի տուն-թանգարան


== Ծանոթագրություններ ==


== Աղբյուրներ ==
«Հայրենիքի ձայն» շաբաթաթերթ, 30 սեպտեմբերի, 1987, թիվ 40, էջ 6․
K-pop Cover Dance Festival

K-pop Cover Dance Festival` համաշխարհային սիրողական պարային մրցույթ, կազմակերպվել է հարավկորեական MBC հեռուստաալիքի օգնությամբ։ Մրցույթը կոչվում է «cover dance festival», քանի որ մասնակիցները մրցում են կորեական փոփ-երգերի տակ և պարում կրկնօրինակված պարեր։


== Մրցույթի ընթացք ==
Մրցույթին մասնակցելու համար մասնակիցները նկարում են իրենց պարը, և տեսահոլովակը ներբեռնում համացանց, գրանցվելով մրցույթի պաշտոնական կայքէջում։ Սկզբում մրցույթը ընթանում է օնլայն տարբերակով։ Երկրորդ փուլում ընտրված մասնակիցները մրցույթին մասնակցում են իրենց երկրում։ Իսկ վերջին՝ երրորդ փուլում մասնակիցները հյուրընկալվում են Հարավային Կորեա։


== Հայտնիություն և մասնակիցների քանակ ==
2011 թվականին գրանցվել էին 1700 մասնակից 64 երկրներից։ 66 մասնակիցները 10 երկրներից ընտրված էին և հյուրընկալվել էին Հարավային Կորեա մրցույթին մասնակցելու համար։


== Ծանոթագրություններ ==


== Արտաքին հղումներ ==
www.coverdance.org K-pop Cover Dance Festival. պաշտոնական կայք (անգլերեն)
Գազ ձիթենատերև

Գազ ձիթենատերև (լատ.՝ Astragalus oleifolius), բակլազգիների ընտանիքի, գազ ցեղի բույս։


== Նկարագրություն ==
Թոսի է, 30-40 սմ բարձրությամբ։ Տերևները չափազանց խոշոր են, 30-40 սմ երկարությամբ, կազմված 8-12 զույգ խոշոր, օվալաձև, համարյա մերկ տերևիկներից, որոնք ունեն 2,5-3 սմ երկարություն և 1-1,3 սմ լայնություն, վերջանում են սուր ծայրով։ Տերևների առանցքներն ավարտվում են 0,5 սմ երկարությամբ փշերով։ Ցողունը խիստ կարճ է (բույսը թվում է անցողուն)։ Ծաղիկները հավաքված են շատ խոշոր, օվալաձև կամ գլխիկանման ծաղկաբույլերում, որոնք տեղավորված են գրեթե անմիջապես արմատավզիկի վրա։ Բաժակը ծածկված է խիտ, սպիտակ մազմզուկներով։ Պսակը վառ դեղին է։ Դրոշակաթիթեղը փոքր-ինչ երկար է եղունգից։


== Տարածվածություն ==
Տարածված է Կովկասում, Արևմտյան Հայաստանում, Փոքր Ասիայում։ Հայաստանի տարածքում հանդիպում է Արագածում, Արարատյան դաշտում, Զանգեզուրում, Մեղրիում, Վայքում։ Աճում է միջին լեռնային գոտում, չոր, քարքարոտ թեքությունների վրա։ Էկոլոգիական խումբը՝ VIII:
:


== Ծանոթագրություններ ==
Իզյայու (այլ կիրառումներ)

Իզյայու, կարող է վերաբերել՝

Իզյայու - գետ Ռուսաստանում, Չիկշինայի վտակը
Իզյայու - քաղաքատիպ ավան Ռուսաստանի, Կոմիի հանրապետության Պեչորա մունիցիպալ շրջանի կազմում
Դանիել Կուքեցի

Դանիել Կուքեցի (13-րդ դար, Կուքի - 14-րդ դար), հայ գրիչ։
Դանիել Կուքեցին ծնվել է 13-րդ դարում։ Մահացել է 14-րդ դարում։ Գործել է Շահապոնք գավառամասի Կուքի գյուղում։ Նա մի շարք գրքեր է գրչագրել՝ «Գիրք դժոխոց» (1409) և «Ստորագրութեանց Արիստոտելին»։


== Ծանոթագրություններ ==
Պոլիննի (Զիմովնիկի շրջան)

Պոլիննի (ռուս.՝ Полынный), ավան Ռուսաստանի Դաշնության Ռոստովի մարզի Զիմովնիկի շրջանում։ Մտնում է Գաշունսկի գյուղական համայնքի կազմի մեջ։
Ջեյմս Էնսոր

Ջեյմս Էնսոր (անգլ.՝ James Sidney Edouard, Baron Ensor, ապրիլի 13, 1860(1860-04-13)[…], Օստենդե, Օսթենդե, Արևմտյան Ֆլանդրիա, Բելգիա - նոյեմբերի 19, 1949(1949-11-19)[…], Օստենդե, Օսթենդե, Արևմտյան Ֆլանդրիա, Բելգիա), բելգիացի նկարիչ, գծանկարիչ, գեղանկարիչ։


== Կենսագրություն ==
Ծնվել է նավահանգստային Օստենդ քաղաքում։ Հայրը, ով ծագումով անգլիացի էր, ուներ էկզոտիկ ապրանքների (զանազան հուշանվերներ, պարահանդեսային դիմակներ, ծովախեցիներ) կրպակ։ Ջեյմս Էնսորը 15 տարեկանից թողել է դպրոցը և կիրառական արվեստի դասեր վերցրել։ Այնուհետև սովորել է Բրյուսելի գեղարվեստի ակադեմիայում (1877-1880), որտեղ նրա համադասարանցին է եղել բելգիացի նկարիչ, արվեստագետ Ֆեռնան Կնոպֆը։
Ուսումնառության ավարտից հետո վերադարձել է հայրենի քաղաք, որտեղ վարել է մոր կրպակի գործերը` միաժամանակ շարունակելով զբաղվել գեղանկարչությամբ։ Դարձել է բրյուսելյան «XX-ի ընկերություն» խմբի հիմնադիրը, եղել «Ժամանակակից արվեստ» անտվերպենյան ընկերության անդամ։ 1929 թվականին Բրյուսելում ունեցած մեծ ռետրոցուցահանդեսից հետո ստացել է բարոնի տիտղոս։


== Ստեղծագործություն ==

Էնսորը հայտնի է որպես գեղանկարիչ, սակայն մեծ հետաքրքրություն է ցուցաբերել օֆորտի հանդեպ։ Էնսորի գծանկարներն առանձնանում են հիասքանչ պատկերներով ու առանձնատիպ դրոշմով։
Նկարիչը կրել է իմպրեսիոնիզմի ազդեցությունը։ 1883 թվականին նա հրաժարվել է իմպրեսիոնիստական ոճից և կենցաղային թեմաներից։ Խորհրդապաշտական թեմաներին անցումը ժամանակակիցների կողմից այնքան էլ լավ չի ընդունվել։ Նա ավելի շատ հիշվել է իր էքսցենտրիկ, արտահայտիչ կերպարներով` գանգեր, կմախքներ, ինքնադիմանկարներ, տառապող Հիսուս։ Նրանցից շատերը ծնողների հուշանվերների խանութի հիշողությունների ծնունդ են։ Լավագույն նկարները ստեղծվել են 1885-1891 թվականներին։
Ուշացած ճանաչման է հասել։ Էնսորին համարում են սյուրռեալիզմի և ժամանակակից ֆանտաստիկ արվեստի նախակարապետ։
Էնսորը պատկերված է 1974 թվականի բելգիական նամականիշերին։


== Ծանոթագրություններ ==


== Արտաքին հղումներ ==
Ջեյմս Էնսոր
Վելիկիե Մինկի

Վելիկիե Մինկի (ուկրաիներեն՝ Великі Міньки), գյուղ Ուկրաինայի Ժիտոմիրի մարզի Նարոդիչի շրջանում։ Հիմնադրվել է 1648 թվականին։
2001 թվականի տվյալներով Վելիկիե Մինկի գյուղում բնակվում էր 10 մարդ։ Բնակավայրը զբաղեցնում է 0,394 կմ² տարածք։ Բնակչության խտությունը կազմում էր 25,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (173601-173700)

Աստերոիդների ցանկ (173501-173600)  • Աստերոիդների ցանկ  • Աստերոիդների ցանկ (173701-173800)
 Աստերոիդների ցանկ (173501-173600)  • Աստերոիդների ցանկ  • Աստերոիդների ցանկ (173701-173800)
(2909) Հոշի-նո-յե

(2909) Հոշի-նո-յե (անգլ.՝ Hoshi-no-ie), աստերոիդ աստերոիդների հիմնական գոտում։ Հայտնաբերվել է 1983 թվականի մայիսի 9-ին Սադաո Սեյի կողմից Չիրորինում։
Միջին հեռավորությունը Արեգակից կազմում է 3,01725 ա. մ., առավելագույնը մոտենում է 2,6556 ա. մ. հեռավորության վրա և հեռանում 3,3789 ա. մ.։ Արեգակի շուրջ մեկ ամբողջական պտույտ է կատարում 1914,32 երկրային օրվա ընթացքում, իր ուղեծրով շարժվելով միջինում 0,188056 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2909) Հոշի-նո-յե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆելիցանո

Ֆելիցանո  (իտալերեն՝ Ֆելիցանո ), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է՝ 2433 մարդ (2008 թվականի տվյալներով)։ Բնակչության խտությունը՝ 97 մարդ/կմ²։ Տարածքը կազմում է 25 կմ²։ Փոստային ինդեքս՝ 15023։ Հեռախոսային կոդ՝ 0131։


== Ժողովրդագրություն ==


== Համայնքի վարչակազմ ==
Հեռախոս։ 0131 791122
Էլեկտրոնային փոստ։ protocollo@comune.felizzano.al.it
Պաշտոնական կայք։ http://www.comune.felizzano.al.it/


== Արտաքին հղումներ ==
Վիճակագրության ազգային ինստիտուտ(իտալ.)
Վիճակագրության ազգային ինստիտուտ(իտալ.)
Վիճակագրության ազգային ինստիտուտ (անգլ.)


== Ծանոթագրություններ ==
Ֆելեն

Ֆելեն (գերմ.՝ Fellen), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Մայն Շպեսարտ շրջանում։ Բնակչությունը կազմում է 965 մարդ (2010 թվականի 31 դեկտեմբերի տվյալներով)։ Տարածքը 34, 33 կմ² է։ Պաշտոնական կոդը՝ 09 6 77 128։


== Արտաքին հղումներ ==
Պաշտոնական կայք